Només un 3% de tota l'aigua que hi ha a la Terra és dolça.
D'aquesta, l'1,74% es troba en forma de gel a les glaceres i als casquets polars.
Si en restem l'aigua atmosfèrica, la que forma part dels éssers vius i la de constitució dels sòls, només queda un 0,007% d'aigua disponible per als éssers humans.
És, per tant, essencial, que la utilitzem sota criteris d'estalvi i que després la gestionem de la manera més eficient possible.
L'ACA, com a administració de gestió pública de l'aigua a Catalunya participa activament en el Dia Mundial de l'Aigua, una cita emblemàtica que es celebra cada any el dia 22 de març.
El nostre objectiu és trobar un espai de participació on poder compartir les mirades particulars i/o col·lectives en la reflexió i la sensibilització sobre l'aigua, un element tan fràgil i vulnerable i, alhora, tant essencial per garantir la qualitat i la sostenibilitat del medi ambient i el benestar i la qualitat de vida de les persones.
L'Agència Catalana de l'Aigua celebra enguany els 20 anys de la seva creació fruit de la fusió de tres organismes que ja venien planificant i gestionant el cicle de l'aigua a Catalunya des de la recuperació de la Generalitat: la Junta de Sanejament, la Junta d'Aigües i la direcció general d'Obres Hidràuliques.
Aquest període ha estat marcat per l'important desplegament dels serveis del cicle de l'aigua gràcies a la creació del primer impost ambiental finalista al nostre país, el cànon de l'aigua, que paguem tots i totes a la factura de l'aigua i que ens ha permès desenvolupar el Pla de sanejament de Catalunya, amb més de 520 depuradores en servei i el 97% de la població sanejada, així com també la construcció de nombroses d'infraestructures hidràuliques pioneres per a garantir l'aigua per a tots els usos i, alhora, la recuperació, la conservació i la millora dels rius, rieres i altres ecosistemes aquàtics del nostre país, tal com demana una societat que es vol moderna, de progrés i sostenible.
Tota aquesta feina ens encoratja per a commemorar l'edició del Dia Mundial de l'Aigua posant en valor els nostres rius i rieres, des del seu naixement fins a la seva desembocadura.
Enguany volem celebrar aquest dia organitzant un concurs d'imatges amb els rius i rieres en el punt mira de les nostres càmeres fotogràfiques i telèfons mòbils.
Per això, i mitjançant els espais de participació que són les xarxes socials de Instagram i Facebook, us proposem un concurs que consisteix en publicar fotografies sobre el lema "Els rius i rieres de Catalunya" amb l'etiqueta:
El concurs d'enguany es durà a terme amb la col·laboració del perfil d'Instagram de (Centre Excursionista de Catalunya) amb qui es farà la promoció i selecció de les imatges que es presentin.
Consulta les bases per poder participar al concurs.
TERMINI PER PRESENTAR LES IMATGES
El termini per presentar les imatges començarà el dia 1 de febrer i finalitzarà el dia 1 de març.
Les 24 imatges que hagin estat seleccionades com a guanyadores rebran un diploma de reconeixement i un obsequi, que aquest anys és en una sessió per fer kaiac al riu Ter per a dues persones.
L'Agència organitzarà un acte pel lliurament dels premis als finalistes, que rebran un diploma acreditatiu i un obsequi.
Es contactarà amb els finalistes per fer-los arribar la invitació a l'acte esmentat.